## Odluka o utvrđivanju popisa trgovačkih društava i drugih pravnih osoba od strateškog i posebnog interesa za Republiku Hrvatsku

### NN 120/2013 (27.9.2013.), Odluka o utvrđivanju popisa trgovačkih društava i drugih pravnih osoba od strateškog i posebnog interesa za Republiku Hrvatsku

120 27.09.2013 Odluka o utvrđivanju popisa trgovačkih društava i drugih pravnih osoba od strateškog i posebnog interesa za Republiku Hrvatsku

VLADA REPUBLIKE HRVATSKE

2579

Na temelju članka 17. stavka 1. Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/2013), Vlada Republike Hrvatske je na sjednici održanoj 26. rujna 2013. godine donijela

ODLUKU

O UTVRĐIVANJU POPISA TRGOVAČKIH DRUŠTAVA I DRUGIH PRAVNIH OSOBA OD STRATEŠKOG I POSEBNOG INTERESA ZA REPUBLIKU HRVATSKU

I.

Ovom Odlukom utvrđuju se trgovačka društva i druge pravne osobe od strateškog i posebnog interesa za Republiku Hrvatsku.

Trgovačka društva i druge pravne osobe od strateškog interesa za Republiku Hrvatsku u smislu ove Odluke su ona u kojima Republika Hrvatska kao dioničar ili udjeličar, osim gospodarskih, ostvaruje i strateške ciljeve: zakonsko i učinkovito ostvarivanje prenesenih javnih ovlasti, sigurnost, osiguranje zdravlja, važne infrastrukture, neometanu opskrbu stanovništva i poslovnih subjekata, te osiguranje gospodarskih službi u interesu građana i države, a koja prihode ostvaruju na temelju dodijeljenih javnih ovlasti u kojima država sudjeluje u određivanju cijene proizvoda i usluga.

Trgovačka društva i druge pravne osobe od posebnog interesa za Republiku Hrvatsku u smislu ove Odluke su ona u kojima Republika Hrvatska ima većinski udio, a koja nisu infrastrukturna, energetska i sl., trebaju restrukturiranje, dokapitalizaciju, ili privatizaciju u cijelosti ili u dijelu, a koja dosežu visoku dodanu vrijednost i dobit.

Trgovačka društva i druge pravne osobe od posebnog interesa za Republiku Hrvatsku u smislu ove Odluke su i ona čije dionice kotiraju na uređenom tržištu kapitala, a u kojima Republika Hrvatska ima ukupno vlasništvo manje od 50%, te u njima Republika Hrvatska pokušava doseći primarno gospodarske ciljeve i to najčešće zajedno s drugim, tj. privatnim investitorima, i to pod istim uvjetima kao i ostali investitori, vođena istim interesom.

II.

Trgovačka društva i druge pravne osobe od strateškog interesa za Republiku Hrvatsku su:

1. Hrvatske ceste d.o.o., Zagreb

2. Hrvatske autoceste d.o.o., Zagreb

3. Autocesta Zagreb – Macelj d.o.o., Lepajci

4. Autocesta Rijeka – Zagreb d.d., Zagreb

5. Bina-Istra d.d., Lupoglav

6. HŽ Infrastruktura d.o.o., Zagreb

7. Plovput d.o.o., Split

8. Odašiljači i veze d.o.o., Zagreb

9. Hrvatska kontrola zračne plovidbe d.o.o., Zagreb

10. Hrvatska elektroprivreda d.d., Zagreb

11. Plinacro d.o.o., Zagreb

12. Janaf d.d., Zagreb

13. Podzemno skladište plina d.o.o., Zagreb

14. Hrvatski operator tržišta energije d.o.o., Zagreb

15. Hrvatske šume d.o.o., Zagreb

16. Hrvatska lutrija d.o.o., Zagreb

17. HŽ Putnički prijevoz d.o.o., Zagreb

18. Agencija za komercijalnu djelatnost d.o.o., Zagreb

19. Agencija Alan d.o.o., Zagreb

20. Pomorski centar za elektroniku d.o.o., Split

21. Središnje klirinško depozitarno društvo d.d., Zagreb

22. Hrvatske vode, Zagreb

23. Hrvatska banka za obnovu i razvitak (HBOR), Zagreb

24. Državna agencija za osiguranje štednih uloga i sanaciju banaka (DAB), Zagreb

25. Hrvatska agencija za obvezne zalihe nafte i naftnih derivata (HANDA), Zagreb

26. Financijska agencija (FINA), Zagreb

27. Centar za restrukturiranje i prodaju (CERP), Zagreb

Trgovačka društva od posebnog interesa u kojima Republika Hrvatska ima većinski udio su:

28. ACI d.d., Opatija

29. Croatia Airlines d.d., Zagreb

30. Jadrolinija, Rijeka

31. Luka Rijeka d.d., Rijeka

32. Zračna luka Osijek d.o.o., Klisa

33. Zračna luka Pula d.o.o., Pula

34. Zračna luka Rijeka d.o.o., Omišalj

35. Zračna luka Zadar d.o.o., Zadar

36. Zračna luka Split d.o.o., Kaštel Štafilić

37. Zračna luka Dubrovnik d.o.o., Čilipi

38. Zračna luka Zagreb d.o.o., Zagreb

39. Imunološki zavod d.d., Zagreb

40. Narodne novine d.d., Zagreb

41. Hrvatska brodogradnja – Jadranbrod d.d., Zagreb

42. Zrakoplovno-tehnički centar d.d., Velika Gorica

43. Brodarski institut d.o.o., Zagreb

44. HP – Hrvatska pošta d.d., Zagreb

45. Croatia banka d.d., Zagreb

46. Croatia osiguranje d.d., Zagreb

47. Hrvatska poštanska banka d.d., Zagreb

48. HŽ Cargo d.o.o., Zagreb

49. Luka Vukovar d.o.o., Vukovar

50. APIS IT d.o.o., Zagreb

51. Park Prevlaka d.o.o., Gruda

52. Brijuni rivijera d.o.o., Pula

53. Club Adriatic d.o.o., Zagreb

Trgovačka društva od posebnog interesa u kojima Republika Hrvatska ima vlasništvo manje od 50% i čije dionice kotiraju na uređenom tržištu kapitala su:

54. INA – Industrija nafte d.d., Zagreb

55. Končar elektroindustrija d.d., Zagreb

56. Petrokemija d.d., Kutina

57. Podravka d.d., Koprivnica

58. Đuro Đaković Holding d.d., Slavonski Brod

59. Sunčani Hvar d.d., Zagreb

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/13-04/420

Urbroj: 50301-09/09-13-3

Zagreb, 26. rujna 2013.

Predsjednik
Zoran Milanović, v. r.

Odluka, NN 120/2013-2579